Agustín Cosme Damián de Itúrbide y Arámburu (* 27 September 1783 in Morelia, Nieu-Spanje; † 19 Julie 1824 in Padilla, Meksiko), ook bekend as Agustín I van Meksiko, was 'n Meksikaanse bevelvoerder en politikus tydens die Meksikaanse Onafhanklikheidsoorlog. Hy het 'n suksesvolle politiese en militêre koalisie gestig, wat op 27 September 1821 Meksikostad verower het en dus die onafhanklikheid van Meksiko beslis het. Nadat die liberasie van die land beveilig is, het hy in 1821 president van die Regentskap van Meksiko geword. Een jaar later was hy aangekondig as die grondwetlike keiser van die nuwe nasie en het Meksiko kortliks vanaf 19 Mei 1822 tot 19 Maart 1823 regeer. Hy is gekrediteer as die oorspronklike ontwerper van die eerste vlag van Meksiko. (en) Vazquez-Gomez, Juana (1997). Dictionary of Mexican Rulers 1325–1997. Westport, Connecticut, VSA: Greenwood Publishing Group, Incorporated. ISBN 978-0-313-30049-3. Cite has empty unknown parameter: |coauthors= (hulp) (en) Kirkwood, Burton (2000). History of Mexico. Westport, Connecticut, VSA: Greenwood Publishing Group, Incorporated. ISBN 978-0-313-30351-7.